[{"text_idx": "#000001", "text": "Oma 1923. aastal va\u0308ndatud filmi \u201eMe\u0301nilmontant\u201c tarbeks laenas Dimitri Kirsanoff nime u\u0308helt tro\u0308o\u0308stitult Pariisi piirkonnalt, kus ka lugu hargnema hakkab. Kirsanoffile meeldis va\u0308ljendada linnaelu su\u0308mfooniat, kujutada seda to\u0308o\u0308stuslikku kohta, mis kihab inimestest, autodest ja rongidest. Filmi keskmes on kaks o\u0303de, kes armuvad u\u0308hte ja samasse noormehesse (Guy Belmont). Nadia Sibirskai\u0308a tegelaskuju rasestub ja tahab oma armastatule uudist teatada, ent avastab Guy ja oma o\u0303e mehe korterisse sisenemas. Naine lahkub, su\u0308dames pettumus ja valu."}, {"text_idx": "#000002", "text": "Hiljem na\u0308eme Nadiat, kes hoiab su\u0308les imikut, Seine\u2019i jo\u0303e a\u0308a\u0308res jalutamas ja enesetappu kaalumas, aga seesama lapsuke, uue elu ja positiivse energia kehastus, sunnib teda u\u0308mber mo\u0303tlema ning annab elule uue sisu. Nadia o\u0303est (Yolande Beaulieu) saab lo\u0303tvade kommetega naine, kes on sunnitud to\u0308o\u0308tama prostituudina. Nadia satub hiljem oma o\u0303ega ta\u0308naval kokku, nad annavad teineteisele minevikus toimunu andeks ja po\u0308o\u0308ravad oma elus uue leheku\u0308lje."}, {"text_idx": "#000004", "text": "\u201eMe\u0301nilmontant\u201c on tummfilm, ent ta\u0308nu va\u0308ljendusrikkusele ja rez\u030cisso\u0308o\u0308ri meisterlikkusele va\u0308ga ehe. Professionaalsed montaaz\u030ciotsused ja -vahendid muudavad loo arusaadavaks ja vo\u0303imsaks."}, {"text_idx": "#000005", "text": "Nadia, kes oli Kirsanoffi esimene naine ja na\u0308idelnud mitmes tema filmis, on erakordne kinotalent; tema miimika va\u0308ljendusrikkus on filmi ka\u0308ivitav jo\u0303ud. Vo\u0303tkem kas vo\u0303i stseen, kus na\u0308lginud Nadia istub o\u0308o\u0308sel oma lapsukesega pargipingil vo\u0303o\u0303ra mehe ko\u0303rval, kes pugib leiba: mees ulatab talle tu\u0308ki leiba, naise silmad ta\u0308ituvad pisaratega, ta on u\u0308htaegu nii ro\u0303o\u0303mus kui ka tunneb ha\u0308bi, kuna vo\u0303ttis vastu toitu vo\u0303o\u0303ralt mehelt nagu mo\u0303ni kerjus, nagu hu\u0308ljatud naine, kuna ta astus u\u0308le mingist isiklikust piirist. Tegu on va\u0308ga vo\u0303imsa stseeniga."}, {"text_idx": "#000006", "text": "Dimitri Kirsanoffi pa\u0308risnimi oli Markus David Kaplan ja ta su\u0308ndis Tartus. Alguses avaldas talle mo\u0303ju vene kultuur ja hiljem prantsuse oma. Ta koliski 1920ndail Prantsusmaale ja muutis oma nime Dimitri Kirsanoffiks. Oma teostes segas ta no\u0303ukogude montaaz\u030civo\u0303tted prantsuse avangardi tehnikatega, mille tulemuseks on avangardi jaoks ebaiseloomulikult narratiivne film."}, {"text_idx": "#000007", "text": "\u201eMe\u0301nilmontant\u201c on suurepa\u0308rane tummfilm, milles lihtne melodramaatiline su\u0308z\u030cee on ta\u0308nu tugevale poeetilisele visuaalile ja eksperimentaalsele loojutustusviisile muudetud su\u0308gavalt mo\u0303jusaks kunstiteoseks. Kriitikute silmis oli tegu avangardiga, mis va\u0308ljendus filmi tehnilises ku\u0308ljes, unena\u0308olisuses, s\u030cokimo\u0303jus ja vaimukuses. Teos eksperimenteerib loo jutustamisviisidega, ru\u0308tmilise montaaz\u030ci ja kaamerato\u0308o\u0308ga ning ro\u0303hk on asetatud tegelaste subjektiivsusele. Film on u\u0308les vo\u0303etud aastal 1923, mis teeb sellest to\u0303eliselt progressiivse linateose, arvestades, et Luis Bun\u0303ueli ja Salvador Dali kuulsaim eksperimentaalfilm \u201eAndaluusia koer\u201c valmis hiljem \u2013 aastal 1929."}, {"text_idx": "#000008", "text": "Lo\u0303petuseks vo\u0303ib to\u0303deda, et \u201eMe\u0301nilmontant\u201c on teemavalikult, kinematograafialt ja loojutustusviisilt igati aktuaalne ja ajakohane ka ta\u0308napa\u0308eval."}]